A-landslið karla . Undankeppni fyrir EM 2020,10 . umferð í H-riðli . Sunnudagurinn 17. nóvember 2019 , klukkan 19:45 að íslenskum tíma ( 21:45 að staðartíma ) . Moldóva – Ísland Völlur : Zimbru Stadium í Chișinău , höfuðborg Moldóvu . Völlurinn opnaði 2006 eftir að hafa verið 27 mánuði í smíðum og kostað 11 milljón dollara . Völlurinn er þjóðarleikvangur Moldóvu , þar spilar landsliðið alla sína heimaleiki . Einnig er þetta heimavöllur félagsliðsins FC Zimbru Chișinău . Zimbru er áttfaldur moldóvskur meistari í fótbolta , auk þess sem liðið vann sovétsku efstu deildina árið 1955 . Dómari : Pavel Královec frá Tékklandi . Dagskrá og veður Leikurinn verður í beinni útsendingu hjá RÚV , útsending þar hefst klukkan 19:20 . Leikurinn verður svo sýndur í óbeinni útsendingu á Stöð 2 Sport , þar hefst útsendingin klukkan 23:00 . Að vanda verður svo hægt að mæta með kæti á Ölver í boltalæti og fá sér sæti , finna eitthvað æti sem bætir lund og glas á fæti með einhverju til að væta kverkarnar yfir leiknum . Vinir okkar í Glæsibæ taka alltaf vel á móti boltaþyrstu fólki . Staða á styrkleikalista FIFA : 175. sæti listans , með 963 stig . Moldóva hefur lækkað um 3 sæti og misst 15 stig frá fyrri lista . Gengi í síðustu 10 leikjum : T T T S T T T T T TMarkatalan í síðust 10 leikjum : 3 - 25 Landsliðsþjálfari : Engin Fırat tók við moldóvska liðinu í lok október . Hann er frá Tyrklandi og þrátt fyrir að vera aðeins 49 ára gamall hefur hann 22 ára reynslu af knattspyrnuþjálfun . Landsliðsfyrirliði : Artur Ioniţa , hinn 29 ára gamli miðjumaður hjá Cagliari , er fyrirliði liðsins . Leikjahæstur : Alexandru Epureanu var lengi vel fyrirliði liðsins og er leikjahæstur í sögu Moldóvu . Hann spilaði 91 A-landsleik og skoraði í þeim 7 mörk . Af núverandi leikmönnum liðsins er miðjumaðurinn Eugeniu Cebotaru , leikmaður FC Academica Clinceni í Rúmeníu , leikjahæstur með 66 A-landsleiki . Markahæstur : Markahæsti leikmaður í sögu Moldóvu skoraði 11 mörk á sínum ferli . Þar var á ferðinni framherjinn Serghei Cleșcenco , sem spilaði 69 leiki fyrir Moldóvu á árunum 1991 til 2006 . Eftir 9 umferðir er Moldóva í neðsta sæti , með 3 stig eftir 1 sigur og 8 töp . Moldóva náði bara í sigur gegn Andorra , þegar liðin mættust í Moldóvu þann 8. júní . Varnarmaðurinn Igor Armaș skoraði eina markið í þeim leik . Þannig fór um þessa undankeppni . Í sjálfu sér eru úrslitin búin að vera fín , fyrir utan eitt leiðinlegt tap úti gegn Albaníu og kannski óþarflega stór töp gegn Frökkum . Tyrkirnir náðu einhvern veginn í fjögur stig gegn Frökkum og það skilaði þeim áfram , þótt þeir næðu bara í 1 stig gegn okkur . En það er bara að horfa áfram veginn , við fáum umspilsleiki í mars og eigum enn séns á að komast á annað stórmót . Áfram Ísland ! Fyrri viðureignir Ef við skoðum alla landsleiki , upp alla aldursflokka , bæði í karla - og kvennaflokki á milli þessara þjóða þá hafa þær mæst 13 sinnum til þessa . Ísland hefur sigrað 11 sinnum , 2 leikir hafa endað með jafntefli en Moldóva hefur aldrei sigrað . Íslensku liðin hafa samtals skorað 38 mörk gegn 5 mörkum Moldóvu . Dómarahornið Dómari leiksins heitir Pavel Královec og kemur frá bænum Domažlice í vesturhluta Tékklands . Hann hélt upp á 42 ára afmælið sitt um miðjan ágústmánuð . Královec varð alþjóðlegur FIFA-dómari árið 2005 og hefur dæmt marga leiki síðan þá . Hann þykir fremsti dómari Tékklands . Áhugaverð staðreynd um Královec er að hann var fyrsti dómarinn í Tékklandi til að nota dómaraspreyið vinsæla til að merkja staðsetningu aukaspyrnu og varnarveggs . Það gerði hann 26. september 2014 , í deildarleik milli FK Teplice og 1 . FC Slovácko . Aðstoðardómarar í þessum leik verða Ivo Nadvornik og Tomáš Mokrusch , fjórði dómarinn verður Miroslav Zelinka . Þeir eru allir sömuleiðis frá Tékklandi .